Arthur Edwin Kennelly

Arthur Edwin Kennelly var en amerikansk elektroingeniør, født i India. Han er mest kjent for arbeidet sitt innen elektromagnetisme og vekselstrømsteknikk, hvor han blant annet innførte komplekse tall i kretsutrekninger. Han introduserte også begrepet impedans. 

 Liv og virke 
Han ble utdannet ved University College i London. Kennelly ble med i arbeidet i Thomas Edisons West Orange-laboratorium fra desember 1887 og ble værende fram til mars 1894. Mens han var der hadde han en rolle i den såkalte «strømkrigen», foruten også å delta i prøver for å avgjøre hvilken type elektrisitet som burde bli brukt i den elektriske stol og overbeviste myndighetspersonene at det burde være vekselstrøm. Essig, Mark (2009): Edison and the Electric Chair: A Story of Light and Death, Bloomsbury Publishing USA, s. 152-155Moran, Richard (2002): Executioner's Current. Thomas Edison, George Westinghouse and the Invention of the Electric Chair. Alfred A. Knopf, New York, s. 94.

Han hevdet også at det var et elektrisk ledende lag i atmosfæren, etter at han merket seg at eksperimentet til Guglielmo Marconi med å overføre radiobølger over Atlanteren fra England til Newfoundland i 1901 ikke kunne forklares ved direkte utbredelse av bølgene langs jordoverflaten. Kort tid etter, uten at de visste om hverandre, kom den britiske fysikeren Oliver Heaviside med samme teori. Dette laget blir kalt Kennelly-Heaviside laget eller E-laget. 

I 1902 og frem til 1930 var han professor ved Harvard University. Kennelly var opptatt av å få innført standardiserte enheter i elektriske målinger. 

Han var æresdoktor ved flere amerikanske og europeiske universiteter og fikk flere hedersbeviser. 

Kennelly døde i Boston, Massachusetts den 18. juni 1939. «A.E. Kennelly Dies; Ex-aide of Edison; Taught Electrical Engineering at Harvard, 1902–1930, and at M.I.T. From 1913–1924 Edison Gold Medal Award to Him in 1933—Co-Discoverer of 'Heaviside Layer' Early Aide to Edison Honored by Many Societies». New York Times. 19. juni 1939. s. 15.

 Referanser 

Kategori:Ingeniører fra USA